ਸਾਵਿਤਰੀ ਰਾਜੀਵਨ
ਸਾਵਿਤਰੀ ਰਾਜੀਵਨ ਇੱਕ ਭਾਰਤੀ ਕਵੀ, ਛੋਟੀ ਕਹਾਣੀ ਲੇਖਕ ਅਤੇ ਚਿੱਤਰਕਾਰ ਹੈ। ਮਲਿਆਲਮ ਵਿੱਚ ਪ੍ਰਮੁੱਖ ਔਰਤ ਲੇਖਕਾਂ ਵਿੱਚੋਂ ਇੱਕ, ਉਸਨੇ ਕਵਿਤਾ ਦੇ ਚਾਰ ਸੰਗ੍ਰਹਿ ਅਤੇ ਲਘੂ ਗਲਪ ਦਾ ਇੱਕ ਸੰਗ੍ਰਹਿ ਪ੍ਰਕਾਸ਼ਿਤ ਕੀਤਾ ਹੈ। 

ਉਸਦਾ ਜਨਮ 1956 ਵਿੱਚ ਮਲਪੁਰਮ ਜ਼ਿਲ੍ਹੇ, ਕੇਰਲ ਵਿੱਚ ਹੋਇਆ ਸੀ। ਕੇਰਲ ਯੂਨੀਵਰਸਿਟੀ ਤੋਂ ਮਲਿਆਲਮ ਸਾਹਿਤ ਵਿੱਚ ਗ੍ਰੈਜੂਏਸ਼ਨ ਕਰਨ ਤੋਂ ਬਾਅਦ, ਉਸਨੇ ਯੂਨੀਵਰਸਿਟੀ ਆਫ਼ ਬੜੌਦਾ ਫੈਕਲਟੀ ਆਫ਼ ਫਾਈਨ ਆਰਟਸ ਵਿੱਚ ਪੜ੍ਹਾਈ ਕੀਤੀ। ਉਹ 2009 ਵਿੱਚ ਕੇਰਲ ਰਾਜ ਚਲਚਿਤਰਾ ਅਕੈਡਮੀ ਦੀ ਜਿਊਰੀ ਮੈਂਬਰ ਸੀ। ਉਸਨੇ ਲਲਿਤ ਕਲਾ ਅਕਾਦਮੀ ਦੀ ਉਪ ਪ੍ਰਧਾਨ ਅਤੇ ਕੇਂਦਰੀ ਸਾਹਿਤ ਅਕਾਦਮੀ ਦੇ ਸਲਾਹਕਾਰ ਬੋਰਡ ਦੇ ਮੈਂਬਰ ਵਜੋਂ ਵੀ ਕੰਮ ਕੀਤਾ ਹੈ। ਉਸਦੀ ਕਵਿਤਾ ਦਾ ਵੱਖ-ਵੱਖ ਭਾਰਤੀ ਭਾਸ਼ਾਵਾਂ ਦੇ ਨਾਲ-ਨਾਲ ਸਵੀਡਿਸ਼ ਅਤੇ ਅੰਗਰੇਜ਼ੀ ਵਿੱਚ ਅਨੁਵਾਦ ਕੀਤਾ ਗਿਆ ਹੈ। ਉਹ 1975 ਤੋਂ ਲੇਖਕ ਬੀ. ਰਾਜੀਵਨ ਨਾਲ ਰਹਿ ਰਹੀ ਹੈ।

ਉਸ ਦੀਆਂ ਰਚਨਾਵਾਂ ਵਿੱਚ ਅੰਮਾਏ ਕੁਲਿੱਪੀਕੁਮਪੋਲ (ਕਵਿਤਾ), ਸਾਵਿਤਰੀ ਰਾਜੀਵੰਤੇ ਕਵਿਤਾਕਲ (ਕਵਿਤਾ) ਅਤੇ ਸੰਚਾਰਿਯੁਡੇ ਤਨੁਪੋਯਾ ਵੇਦੁ (ਕਹਾਣੀਆਂ) ਸ਼ਾਮਲ ਹਨ। ਸਾਵਿਤਰੀ ਨੇ ਬਹੁਤ ਸਾਰੇ ਪੁਰਸਕਾਰ ਜਿੱਤੇ ਹਨ ਜਿਵੇਂ ਕਿ ਕੇਰਲ ਸਾਹਿਤ ਅਕਾਦਮੀ ਅਵਾਰਡ (2016, ਅੰਮੇਏ ਕੁਲਿੱਪਿਕਕੁੰਪੋਲ ਲਈ ) ਅਤੇ ਕਮਲਾ ਸੂਰਯਾ ਅਵਾਰਡ (2011, ਸਾਵਿਤਰੀ ਰਾਜੀਵੰਤੇ ਕਵਿਤਾਕਲ ਲਈ ) ਆਦਿ।

ਕੰਮ

ਕਵਿਤਾ 

 ਚੇਰੀਵੂ (1993, ਪਕਸ਼ਿਕਕੋਟਮ ਬੁਕਸ, ਤ੍ਰਿਵੇਂਦਰਮ)
 ਦੇਹੰਤਾਰਾਮ (1999, ਮਲਬੇਰੀ ਬੁਕਸ, ਕਾਲੀਕਟ)
 ਸਾਵਿਤਰੀ ਰਾਜੀਵੰਤੇ ਕਵਿਤਾਕਲ (2009, ਮਾਥਰੂਭੂਮੀ ਬੁਕਸ, ਕਾਲੀਕਟ)
 ਅੰਮਾਏ ਕੁਲਿੱਪੀਕੁੰਬੋਲ (2014, ਮਾਥਰੂਭੂਮੀ ਬੁਕਸ, ਕਾਲੀਕਟ)

ਗੱਦ 

 ਸੰਚਾਰਿਯੁਦੇ ਥਾਨੁ ਪੋਆ ਵੇਦੁ (2009, ਮਾਥਰੁਭੂਮੀ ਬੁਕਸ, ਕਾਲੀਕਟ)

ਹਵਾਲੇ 

21ਵੀ ਸਦੀ ਦੀਆਂ ਭਾਰਤੀ ਲੇਖਿਕਾਵਾਂ
20ਵੀਂ ਸਦੀ ਦੀਆਂ ਭਾਰਤੀ ਲੇਖਿਕਾਵਾਂ
20ਵੀਂ ਸਦੀ ਦੇ ਭਾਰਤੀ ਕਵੀ
ਜ਼ਿੰਦਾ ਲੋਕ
ਜਨਮ 1956